Aloyzas Vidugiris

Aloyzas Vidugiris (1928 m. gruodžio 25 d. – 2016 m. kovo 5 d.) – Lietuvos kalbininkas, dialektologas.

 Biografija 
Aloyzas Vidugiris 1954 m. baigė lituanistikos studijas Vilniaus pedagoginiame institute, nuo to laiko iki pat 2001 m. dirbo Lietuvių kalbos institute (Kalbos istorijos ir dialektologijos skyriaus vyresniuoju mokslo darbuotoju). 1956–1959 m. šio instituto aspirantas, nuo 1962 m. – humanitarinių mokslų daktaras, filologijos mokslų kandidatas.

 Veikla 

Kalbininkas tyrė lietuvių kalbos paribio ir už Lietuvos sienų esančias lietuvių tarmes. Visą savo gyvenimą skyrė lietuvių paribio tarmių tyrimams, išvaikščiojo ir išvažinėjo visas lietuvių gyventas vietas Baltarusijoje, Lenkijoje, Čiornaja Padinoje (Rusija).Mirė garsus kalbininkas, lietuvių tarmių tyrėjas Aloyzas VidugirIs, alkas.lt, 2016 03 07 Sudarė Gudijos, Mažosios Lietuvos lietuvių tarmių žodynus, rengė tarmių klasifikaciją. Parašė straipsnių dvikalbystės, istorinės dialektologijos, lietuvių kalbos tyrinėjimo istorijos, kalbos kultūros klausimais.

 Bibliografija 
 Lietuvių kalbos tarmės (chrestomatija, bendraautoris, 1970 m.)
 Lazūnų tarmės žodynas (su J. Petrausku, 1985 m.)
 Lazūnų tarmės tekstai (1987 m.)
 Lietuvių kalbos atlasas (bendraautoris, 3 t. 1977–1991 m.)
 Lietuvininkų žodis (bendraautoris, 1995 m.)
 Lietuvių kalbos tarmių ir jų sąveikos tyrimo programa (skyrius „Leksika“, 1995 m.)
 Zietelos šnektos žodynas (1998 m.)
 Zietelos lietuvių šnekta (2004 m.)
 Zietelos šnektos tekstai (su Danguole Mikulėniene, 2 t. 2005–2010 m.)
 Dieveniškių šnektos žodynas (bendraautoris, 2 t. 2005–2010 m.)

 Apdovanojimai 
 Jono Basanavičiaus premija (1994 m.)
 Lietuvos mokslo premija (1994 m., su kitais)
 Gedimino ordino Karininko kryžius (2002 m.)

 Šaltiniai 

Kategorija:Lietuvos kalbininkai
Kategorija:Lietuvos mokslo premijos laureatai